Ամին Հարիտ

Ամին Հարիտ (, ), Ֆրանսիայում ծնված մարոկկացի պրոֆեսիոնալ ֆուտբոլիստ։ Ներկայումս հանդես է գալիս Շալկե 04-ի և Մարոկկոյի ազգային հավաքականի կազմում։ Խաղում է հարձակվողական կիսապաշտպանի դիրքում։

Ակումբային կարիերա

Նանտ 
Հարիտը Նանտի ակադեմիայի սան է։ Իր պրոֆեսիոնալ դեբյուտը նշեց 2016 թվականի օգոստոսի 13-ին՝ Դիժոնի դեմ խաղում։ Իր առաջին գոլը խփեց դեկտեմբերի 16-ին՝ Անժեի դեմ խաղում։ Նանտի առաջին թիմի կազմում Հարիտը անցկացրեց 34 հանդիպում՝ դառնալով 1 գոլի և 1 գոլային փոխանցման հեղինակ։

Շալկե 04 
2017 թվականի հուլիսի 10-ին Հարիտը 4 տարվա պայմանագիր կնքեց Շալկե 04-ի հետ։ Ակումբը նրա համար վճարեց 8 միլիոն եվրո, որը հետագայում կարող էր դառնալ 10 միլիոն։ Իր դեբյուտը նշեց օգոստոսի 14-ին՝ Դինամո Բեռլինի դեմ խաղում։ Բունդեսլիգայում իր առաջին հանդիպումը անցկացրեց օգոստոսի 19-ին՝ ՌԲ Լայպցիգի դեմ խաղում՝ այս խաղում դառնալով գոլային փոխանցման հեղինակ։ Սեպտեմբերի 10-ին՝ Շտուտգարտի դեմ խաղում Հարիտը դարձավ 2 գոլային փոխանցման հեղինակ։ Նոյեմբերի 25-ին՝ Բորուսիա Դորտմունդի դեմ խաղում մարոկկացին խփեց իր առաջին գոլը Շալկեի կազմում՝ օգնելով իր թիմին փրկել հանդիպումը՝ 4-0 պարտվելուց հետո։ Դեկտեմբերի 13-ին՝ Աուգսբուրգի դեմ խաղում Հարիտը տվեց 2 գոլային փոխանցում՝ իր թիմին հաղթանակ պարգևելով 3-2 հաշվով։ 2017 թվականի դեկտեմբերին նա ճանաչվեց Բունդեսլիգայի ամսվա նորեկ։ Իր առաջին մրցաշրջանում Հարիտը անցկացրեց 35 հանդիպում բոլոր մրցաշարերում՝ դառնալով 3 գոլի ու 7 գոլային փոխանցման հեղինակ և ճանաչվելով Բունդեսլիգայի տարվա նորեկ։

Միջազգային կարիերա 
Հարիտը իրավասու էր ներկայացնել Ֆրանսիան և Մարոկկոն միջազգային ասպարեզում։ Նա հանդես է եկել Ֆրանսիայի տարբեր երիտասարդական հավաքականներում։ 2015 թվականի հոկտեմբերին Հարիտը հրավիրվեց Մարոկկոյի Մ19 հավաքական, սակայն մերժեց հրավերը՝ 2016 թվականին Ֆրանսիայի Մ19 հավաքականի հետ հաղթելով Եվրոպայի առաջնությունը։ Այս առաջնությունում նա մասնակցեց թիմի բոլոր խաղերին՝ եզրափակչի Իտալիայի դեմ խաղում տալով 2 գոլային փոխանցում և ընդգրկվելով մրցաշարի խորհրդանշական հավաքականում։ 2017 թվականին նա Ֆրանսիայի Մ20 հավաքականի կազմում մասնակցեց աշխարհի առաջնությանը, սակայն Ֆրանսիան դուրս մնաց 1/8 եզրափակչից՝ 1-2 հաշվով պարտվելով Իտալիային։ Այնուամենայնիվ, 2017 թվականի սեպտեմբերի 12-ին Հարիտը որոշեց ընտրել Մարոկկոյի ազգային հավաքականը։

Իր դեբյուտը Մարոկկոյի ազգային հավաքականի կազմում Հարիտը նշեց 2017 թվականի հոկտեմբերի 7-ին՝ Գաբոնի դեմ խաղում։ Հոկտեմբերի 10-ին՝ Հարավային Կորեայի դեմ ընկերական խաղում նա դարձավ 2 գոլային փոխանցման հեղինակ՝ օգնելով իր թիմին հաղթել 3-1 հաշվով։

2018 թվականի մայիսին Հարիտը ընդգրկվեց Մարոկկոյի՝ աշխարհի առաջնության համար վերջնական կազմում։ Մարոկկոյի առաջին՝ Իրանի դեմ խաղում նա ճանաչվեց հանդիպման լավագույն ֆուտբոլիստ, սակայն իր թիմը պարտվեց 1-0 հաշվով։

Կարիերայի վիճակագրություն

Ակումբային վիճակագրություն 
2018 թվականի հունիսի 17-ի դրությամբ

Միջազգային վիճակագրություն 
2018 թվականի հունիսի 17-ի դրությամբ

Նվաճումներ

Միջազգային 
Ֆրանսիա Մ19

 ՈՒԵՖԱ Եվրոպայի Մ19 առաջնություն․ 2016

Անհատական 

 ՈՒԵՖԱ Եվրոպայի Մ19 առաջնության խորհրդանշական հավաքական․ 2016
 Բունդեսլիգայի տարվա լավագույն նորեկ․ 2017–18

Ծանոթագրություններ

Արտաքին հղումներ 

 Հարիտի պաշտոնական Ֆեյսբուքի էջը
 Հարիտի պաշտոնական Տվիտերի էջը
 Հարիտի պաշտոնական Ինստագրամի էջը
 Հարիտը transfermarkt-ում
 Հարիտը soccerbase.com-ում
 Հարիտը WhoScored.com կայքում
 Հարիտը Շալկե 04-ի պաշտոնական կայքում 
 Հարիտը Լիգա 1-ի պաշտոնական կայքում
 Հարիտը ՈՒԵՖԱ-ի պաշտոնական կայքում
 Հարիտը Ֆրանսիայի ֆուտբոլի ֆեդերացիայի կայքում 

Ֆուտբոլի կիսապաշտպաններ
Ֆրանսիացի ֆուտբոլիստներ
Մարոկկացի ֆուտբոլիստներ
Մարոկկոյի հավաքականի ֆուտբոլիստներ
Նանտի ֆուտբոլիստներ
Շալկե 04-ի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Բունդեսլիգայի ֆուտբոլիստներ
Օլիմպիկ Մարսելի ֆուտբոլիստներ
Ռեդ Սթարի ֆուտբոլիստներ